Iepirkuma procedūras veids - Atklāts konkurss

Nosaukums - **Fizikas un mākslas laboratoriju iekārtu, aprīkojuma un krāsu iegāde**

Identifikācijas Nr. LiepU 2013/14

Projekts - „Liepājas Universitātes infrastruktūras un mācību aprīkojuma modernizācija prioritāro virzienu studiju kvalitātes uzlabošanai, nodrošinot vienlīdzīgu iespēju principu un universālu vides pieejamību” (iepirkumu daļām Nr.2-Nr.10). Līgums Nr.2010/0107/3DP/3.1.2.1.1/09/IPIA/VIAA/010

**Atbildes uz pretendenta jautājumiem**

Liepāja Nr.3

2013.gada 06.09.2013.

**Pretendenta jautājumi par Iepirkuma daļu Nr. 8 „Pētnieciski eksperimentālais komplekss atjaunojamo enerģiju izejvielu, fotovoltaisko materiālu, optisko pārklājumu un biokatalizatoru tehnoloģiskajai izpētei un testēšanai”**

**Pretendenta jautājums Nr.1**

Specifikācijā norādīts, ka ir nepieciešams regulējams impulsu lāzers.

- Lūdzam skaidrot vai tiks izmantota lāzera ablācijas metode vakuumā vai kāda cita metode, jo pēc tehniskās specifikācijas nav skaidrs kam tas lāzers ir domāts?

**Iepirkumu komisijas atbilde Nr.1**

Regulējams impulsu lāzers tiks izmantots paraugu ablācijai.

**Pretendenta jautājums Nr.2**

Specifikācijā ir norādīts ka pie katra moduļa jābūt terminālim ir ar svītru koda lasītāju un svītru kodu printeri.

- Lūdzam skaidrot kam būs jāpievieno svītrkods paraugiem vai procesiem? Ja paraugiem tad lūdzu norādiet kādiem (pirms vai pēc eksperimentiem) ja procesiem tad lūdzu norādīt kuriem tieši procesiem būs nepieciešams svītrkods.

**Iepirkumu komisijas atbilde Nr.2**

Svītrkoda marķējuma piešķiršana paredzēta visiem paraugiem. Svītru koda lasītājs nepieciešams lai identificētu paraugu visā paraugu ieguves un pētījumu procesa laikā.

**Pretendenta jautājums Nr.3**

Specifikācijā ir norādītas vairākas dažādas iekārtas.

- lūdzam skaidrot kā savstarpēji tiks apvienotas tik dažādas zinātnes kā cietvielu fizika, materiālzinātne (vakuumpārklājumi) ar biotehnoloģijas, bioloģija (anaerobais reaktors). Vai jūs plānojat pārstrādāt bioreaktorā vakuumiekārtā iegūtos paraugus?

**Iepirkumu komisijas atbilde Nr.3**

Sistēma tiks izmantota dažādiem pētnieciskajiem procesiem, piemēram, pārklājumu veikšanai, tajā skaitā jaunu anaerobo procesu katalizatoru izstrādei un pētniecībai.

*Liepājas Universitātes Iepirkumu komisija*